રાત્રે ઘનઘોર અંધકાર વચ્ચે રાજધાની એક્સપ્રેસ ધસમસતા વેગે દિલ્હી તરફ આગળ વધી રહી હતી. થર્ડ એ.સી.ના કોચમાં જયંતીની બર્થ છેક ઉપર હતી. વિભાકરે જે જવાબદારી સોંપી હતી એ પૂરી કરવા માટે મેરઠમાં કયા કયા ખેલ કરવા પડે એની અવનવી કલ્પનાઓ વચ્ચે જંયતીને ઊંઘ નહોતી આવતી. રૂંવાડે રૂંવાડે રોમાંચ છલકાતો હતો. આ પડકાર ઝીલી તો લીધો છે પણ એ કઇ રીતે પાર પાડવો એ વિચારતી વખતે મગજમાં અવનવા આઇડિયા આવ- જા કરી રહ્યા હતા. ટ્રેન દિલ્હી તરફ આગળ વધી રહી હતી.